בטברנה

בטברנה הייתה תוכנית אירוח מוזיקלית ששודרה בימי שישי בשנים 1993–2003. התכנית מזוהה עם שמעון פרנס על אף שלאחריו הנחו את התכנית מנחים נוספים. התכנית זכתה לאחוזי צפייה גבוהים והתגלו בה מוזיקאים רבים בראשית דרכם. התכנית שודרה בלב הפריים טיים ביום שישי בערב והייתה תוכנית הדגל של הערוץ הראשון שהתחרתה בהמעגל של דן שילון, בעקבות השילוב בין מוזיקה ים-תיכונית להומור והנחיה קלילה בסגנון ייחודי. שדרן הרדיו שמעון פרנס שהגיש את תוכנית הרדיו אגן הים התיכון ברשת ג', העלה תוכנית חדשה בשם "הטברנה של תומא" ברשת ב' ובה מוזיקה יוונית ששודרה בימי שישי אחה"צ. בשנת 1993 נבחר מוטי קירשנבאום כמנכ"ל רשות השידור והוא הטיל על מנהל התוכניות חנוך חסון הפקת תוכנית ים-תיכונית שתעלה פעם בחודש במוצאי שבת. פרנס הגה את רעיון התוכנית "בטברנה של מתי" בעקבות הצלחת השידור ברדיו. העונה הראשונה של התכנית עלתה בשנת 1993 בערוץ הראשון ובה מתי סרי אירח זמרים, קומיקאים, סטנדאפיסטים ואישי בידור שונים. מרבית העונה הראשונה צולמה בבית קפה במטולה כהזדהות עם תושבי הצפון. נגינת הפתיח הייתה השיר "Ena Amaxi Me Dio Aloga" (עגלה רתומה לשני סוסים) של נגן הבוזוקי היווני כריסטוס ניקולופלוס. שם התכנית לקוח מהטברנות היווניות בהן יושבים הסועדים סביב שולחנות עם שתייה חריפה, מזטים ולהקה המנגנת מוזיקת רבטיקו חיה. שמעון פרנס שהיה העורך הראשי החל להגיש אותה כשסרי עזב את התכנית אחרי 5 תוכניות בלבד. התכנית נקראה "בטברנה" ודפנה דקל הצטרפה להנחיה לצידו בתוכנית השישית. פרנס העביר את התכנית הרגועה והשלווה לשולחן רחב יותר ואירח אישים מפורסמים בהם זמרים ואמנים. הוא הנחה את התכנית במשך שתי עונות בערוץ הראשון עד ל-1995 והפך למזוהה עימה. יוני רועה הצטרף בשנת 1993 כמנהל המוזיקלי של התכנית. להקת הבית הייתה להקת "בוסתן" והתכנית צולמה באולפני ג.ג.. בשנת 1998 חזרה התכנית בהגשתו של פרנס כמגיש יחיד, ולצידו בפאנל המשתתפים הקבועים התארחו כמעט מדי שבוע ננסי ברנדס שהרבה לעסוק במוצאו הרומני והשחקן ארנון צדוק שסיפר בדיחות במבנה סיפורי. התכנית שודרה בלב הפריים טיים ביום שישי בערב, מיד לאחר מהדורת החדשות. פרנס עזב את הערוץ לאחר שנה בעקבות חיכוכים עם העורך ברוך אבולוף. הוא זכה בפרס איש השנה לשנת 1999. זאב רווח החליף את פרנס בעונה הרביעית שנקראה "שישי בטברנה" והנחה אותה בצורה הומוריסטית וקלה יותר. צמד השחקנים ירון לוי סבג וחיים זנאתי שהיו בראשית דרכם גילמו דמויות משתנות. רווח עזב את התכנית אחרי עונה אחת, בין השאר בשל הדרישה שעלתה לחלוק את ההנחיה עם זוארץ ורועה. בשנת 2000 המנהל המוזיקלי יונה רועה, הפך למנחה שלה לעונה אחת עד בשנת 2001. הוא הלחין את סגיר התכנית "נעימת השיכורים" על פי מוטיב טורקי עממי שליוותה את התכנית וזכתה להצלחה גדולה. בשנת 2001 מיכל זוארץ, שהייתה מנחת משנה לצד פרנס ובהמשך חלקה את ההנחיה עם רועה, עברה להנחיה מלאה של התכנית. בתקופתה שודר גם ספיישל מיוחד לפורים שבו התחפשו היא והלהקה לשלגיה ושבעת הגמדים. עם רדת "בטברנה" מהמסך, עלתה שישי עם מיכל כתוכנית ערב השבת בערוץ. ביולי 2000, עבר פרנס לערוץ 2 בכדי להגיש תוכנית בפורמט דומה תחת השם "אצל פרנס בטברנה" אחרי מהדורת החדשות המרכזית. התוכניות הראשונות שודרו במקביל בשישי בערב באותה השעה במטרה למשוך את הצופים אך עברה במהרה לשעת שידור בחמישי בערב. התכנית שצולמה באולפני מימד שודרה בערוץ השני במשך שלוש עונות. יעקב למאי ניהל את ההפקה המוזיקלית, רמי ורד כתב את מרבית קטעי הקישור ובפאנל הקומיקאים המתחלף הופיעו מאיר סוויסה ושלום אסייג בדמויות שונות. התכנית שודרה בשידורים חוזרים במהלך השנים בחינוכית ובערוץ 24. פרנס לא קיבל אישור לעבוד בערוץ 2, ופוטר ב-2001 מרשות השידור אחרי 25 שנים, בידי בית דין משמעתי שהרשיע אותו בהתנהגות בלתי הולמת, הפרה משמעתית וחוסר הוגנות במילוי תפקידו. באוקטובר 2002, התכנית קוצרה לפורמט בן 50 דקות שנקרא "חי אצל פרנס בטברנה", שלראשונה הועברה בשידור חי. בשנת 2003, סיימה הזכיינית טלעד את שידור התכנית. בתוכנית התפרסמו זמרים רבים בראשית דרכם שהיו אז אלמוניים וניתנה הבמה לאמנים וסטנדאפיסטים רבים בהם נדב אבקסיס, לידור יוספי, ירון לוי סבג, שלומי שבת, סגיב כהן, הכנר ילמז, מירב הרון מדואל וזמרים יוונים. אלו היו הופעות הבכורה של עמיר בניון ושלומי סרנגה. בעקבות הצלחת התכנית, הנחה ירון אילן את התוכניות ריח מנטה בערוץ 33 ובהמשך את "מנטה ב-24" ואת "מנטה" בערוץ 24 שהתבססו על פורמט דומה. "בטברנה", באתר אידיבי "בטברנה", במיזם "אישים" לתיעוד היצירה הישראלית שישי בטברנה, במיזם "אישים" לתיעוד היצירה הישראלית ארי קטורזה, טברנה עד הבית, באתר ynet, 27 באוקטובר 2002 האחרונה בבידור, ‏ננסי ותיהני, באתר ‏מאקו‏, 13 בספטמבר 2016 אביבה קרול, ‏יותר אולפן שישי - פחות מבט, באתר גלובס, 22 באוקטובר 2001 נילי פרידלנדר, הנה האבא של המוסיקה היוונית, מעריב, 16 באוגוסט 1991 גדעון כ"ץ, שיחה עם שמעון פרנס ואביהו מדינה, 17 באפריל 2013 בטברנה תוכנית 1 - הטברנה של מתי, 6 בנובמבר 1993 רונית מזרחי, מירב שלום, בגובה העיניים עם שמעון פרנס, באתר nrg‏, 16 בינואר 2009 שמעון פרנס בטלויזיה, באתר שמעון פרנס | Shimon Parnass, ‏2 בדצמבר 2015 מערכת וואלה‏, רווח עוזב את "בטברנה", באתר וואלה, 25 בדצמבר 2000 שוש גבאי, יצפאן ניצח את הג'ינג'י בנקודות, באתר ynet, 28 בדצמבר 2000 האחרונה בבידור, ‏סליחה, מה השנה?, באתר ‏מאקו‏, 2 במאי 2016 שישי בטברנה עם מיכל זוארץ, סרטון בערוץ "כאן 11 - תאגיד השידור הישראלי", באתר יוטיוב (אורך: 01:14:19) אביבה קרול, ‏שמעון פרנס יעשה טברנה אצל טלעד, באתר גלובס, 16 ביולי 2000 שמעון פרנס פוטר מרשות השידור, באתר וואלה, 30 במאי 2001 רוני קורן-דינר, בית הדין של רשות השידור הרשיע את שמעון פרנס בפגיעה במשמעת הרשות, באתר TheMarker‏, 22 באפריל 2001 ארי קטורזה, טברנה עד הבית, באתר ynet, 27 באוקטובר 2002 ערן הדס, פרנס והטברנה יורדים, באתר ynet, 16 במרץ 2003 ערן סויסה, שלומי טוב: שלומי סרנגה על ההופעה באמפי שוני, באתר nrg‏, 1 באוגוסט 2010